Mervel a eure en Askra. Pa voe distrujet ar gêriadenn gant tud Thespiai, e techas an annezidi da Orchomenos. Hervez testeni Aristoteles en e v-Bonreizh Orchomenos e voe dastumet ludu korf ar barzh, war-lerch un orakl, gant tud ar gêr-se, ha lakaet e-kreiz o agora, e-kichenik bez Minyas, haroz ar geoded en-eeun. E-giz-se e voe lakaet Hesiodos gant an annezidi da ziazezer o chêr (οἰκιστής / oikistês e gregach).